
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής απασχόλησης προσω¬ 
πικού του Δήμου Δράμας για το έτος 2018. 

2 Καθιέρωση υπερωριακής απασχόλησης των 
υπαλλήλων του Δήμου Χαϊδαρίου για το έτος 
2018. 


ΑΠΟΦΑΣΕΙΣ 

Αριθμ. απόφ. 2017 (1) 

Καθιέρωση υπερωριακής απασχόλησης προσω¬ 
πικού του Δήμου Δράμας για το έτος 2018. 

Ο ΔΗΜΑΡΧΟΣ ΔΡΑΜΑΣ 

Έχοντας υπόψη: 

1. Τις διατάξεις του άρθρου 20 του ν. 4354/2015 (ΦΕΚ 
176/16.12.2015 τεύχος Β'). 

2. Τις διατάξεις των άρθρων 48, 49 και 176 του 
ν. 3584/2007. 

3. Τις διατάξεις του άρθρου 58 του ν. 3852/2010. 

4. Τις διατάξεις του άρθρου 15 του ν. 4147/2013. 

5. Τις διατάξεις του άρθρου 79 του ν. 3463/2006. 

6. Τις διατάξεις της παρ. 1 του άρθρου 176 του 
ν. 4261/2014 (ΦΕΚ 107 Α705-05-2014). 

7. Τις διατάξεις του ν. 4258/2014 (ΦΕΚ 94 Α'/14-4-2014). 

8. Τις διατάξεις της παραγράφου 4 του άρθρου 2 του 
ν. 3731/2008 (ΦΕΚ 263/Α723-12-2008) «Περί αναδιορ¬ 
γάνωσης της Δημοτικής Αστυνομίας». 

9. Το γεγονός ότι κατ'εφαρμογήν του άρθρου 19 του 
ν. 4325/2015 (ΦΕΚ47/Α711 -5-2015) επανιδρύθηκε η Δι¬ 
εύθυνση Δημοτικής Αστυνομίας στο Δήμο Δράμας, αλλά 
με ένταξη δώδεκα μόνο από τους εικοσιπέντε συνολικά 
δημοτικούς αστυνόμους που διέθετε στην αρχική της 
δύναμη. 

10. Την υπ' αριθμ. 573/2011 απόφαση του Δημοτικού 
Συμβουλίου, η οποία κυρώθηκε μετην 18171/30-12-2011 
όμοια του Γενικού Γραμματέα Αποκεντρωμένης Διοίκη¬ 
σης Μακεδονίας - Θράκης, και δημοσιεύθηκε στο ΦΕΚ 
164/τ. Β76-2-2012 και μετην οποία καθιερώθηκαν εξαι¬ 
ρέσεις από την πενθήμερη εργασία και καθιέρωση 24- 
ωρης και 12-ωρης λειτουργίας μέρους των υπηρεσιών 
του Δήμου Δράμας. 


11. Την πρόβλεψη των σχετικών πιστώσεων στον προϋ¬ 
πολογισμό οικονομικού έτους 2018 του Δήμου Δράμας, 
όπως βεβαιώνεται από την υπ'αριθμ. 55850/21 -12-2017 
βεβαίωση της Οικονομικής Υπηρεσίας αυτού. 

12. Το γεγονός ότι νευραλγικές υπηρεσίες του Δήμου 
έχουν αποδυναμωθεί λόγω των αθρόων συνταξιοδοτή- 
σεων κατά τα έτη 2013-2016 ενώ την ίδια στιγμή, μετά 
την εφαρμογή του ν. 3852/2010 όλες οι υπηρεσίες του 
Δήμου έχουν επιφορτιστεί με πλήθος πολυσύνθετων 
αρμοδιοτήτων. 

13. Το γεγονός ότι κατά τη διάρκεια του έτους δημι- 
ουργούνται ανάγκες εποχικού, επείγοντος ή έκτακτου 
χαρακτήρα που επιβάλλουν την απασχόληση προσω¬ 
πικού πέραν του κανονικού ωραρίου προκειμένου να 
διασφαλιστεί η καθαριότητα της πόλης, ο έλεγχος και 
η αστυνόμευση των κοινόχρηστων χώρων καθ'όλες τις 
ημέρες της εβδομάδας, η τήρηση των διατάξεων και 
η εκτέλεση διοικητικών κυρώσεων που αφορούν στη 
λειτουργία καταστημάτων, επιχειρήσεων, θεάτρων των 
οποίων την άδεια ίδρυσης και λειτουργίας χορηγεί η 
Δημοτική Αρχή, η φύλαξη κτιρίων, αλσών, κοιμητηρίων 
κ.λπ., η διασφάλιση της ομαλής διεξαγωγής αθλητικών 
εκδηλώσεων και γενικά η διασφάλιση της δημόσιας υγεί¬ 
ας και του δημόσιου συμφέροντος. 

14. Το γεγονός ότι στην παρούσα συγκυρία ο Δήμος 
μέσω των δομών του καλείται επιπρόσθετα να διαδρα¬ 
ματίσει πρωτεύοντα ρόλο και στη διαχείριση ζητημά¬ 
των, όπως είναι η οικονομική και κοινωνική συνοχή, η 
ανθρωπιστική κρίση και το έντονο προσφυγικό και με- 
ταναστευτικό ρεύμα. 

15. Το γεγονός ότι για την εύρυθμη και αποδοτική λει¬ 
τουργία των υπηρεσιών του Δήμου μας, αλλά και λόγω 
των εργασιακών ιδιαιτεροτήτων ορισμένων Διευθύν¬ 
σεων κρίνεται επιτακτική και επιβεβλημένη η ανάγκη 
πρόσθετης υπερωριακής απογευματινής απασχόλησης, 
καθώς και προσφοράς εργασίας τόσο προς συμπλήρωση 
της εβδομαδιαίας υποχρεωτικής, όσο και καθ'υπέρβαση 
αυτής κατά τις Κυριακές και λοιπές εξαιρέσιμες ημέρες, 
καθώς και κατά τις νυχτερινές ώρες του υπηρετούντος 
προσωπικού και συγκεκριμένα: 

• Όσον αφορά στη ΔΙΕΥΘΥΝΣΗ ΚΑΘΑΡΙΟΤΗΤΑΣ ΚΑΙ 
ΑΝΑΚΥΚΛΩΣΗΣ: Για την κάλυψη έκτακτων, εποχικών 
καθώς και επειγουσών υπηρεσιακών αναγκών, που μπο¬ 
ρούν να σχετίζονται με την απρόσκοπτη εξασφάλιση 

(συμπεριλαμβανομένων των Κυριακών, αργιών και λοι¬ 
πών εξαιρέσιμων ημερών) αποκομιδής και μεταφοράς 
των απορριμμάτων στο ΧΥΤΑ, για την κατά την περίοδο 
του επικείμενου θέρους ταχύτερη δυνατή αποκομιδή 
των απορριμμάτων, καθώς και για τη διενέργεια αυξημέ¬ 
νων σε συχνότητα δρομολογίων για πλύσιμο των κάδων 
τόσο στην πόλη της Δράμας όσο και στις δημοτικές και 
τοπικές κοινότητες του ευρύτερου Δήμου για λόγους δη¬ 
μόσιας υγείας, για την εξασφάλιση της καθαριότητας των 
κοινόχρηστων κατά τη διάρκεια των περιόδων αιχμής για 
την πόλη της Δράμας (π.χ. Περίοδος Χριστουγέννων και 
Πάσχα, περίοδος διενέργειας Ονειρούπολης, Ελευθερί¬ 
ων, ϋΓ3ΠΠ3ίς3, ΦεστιβάλΤαινιών Μικρού Μήκους, εθνικές 
εορτές και λοιπές καθιερωμένες σε ετήσια πλέον βάση 
πολυήμερες πολιτιστικές εκδηλώσεις) που διαδραματί¬ 
ζονται τόσο στην πόλη, όσο και ευρύτερα σε ολόκληρη 
τη γεωγραφική περιφέρεια του Δή μου και τέλος για την 
κάλυψη έκτακτων και όλως απρόβλεπτων αναγκών για 
καθαρισμό οδοστρωμάτων από ατυχήματα, νεκρά ζώα, 
θεομηνίες, κ.λπ. και οι οποίες απαιτούν επιπλέον απα¬ 
σχόληση εργαζομένων κατά τη διάρκεια μη εργασίμων 
ημερών και ωρών. 

• Όσον αφορά στη ΔΙΕΥΘΥΝΣΗ ΠΕΡΙΒΑΛΛΟΝΤΟΣ ΚΑΙ 
ΠΡΑΣΙΝΟΥ: Για τη λειτουργία των Κοιμητηρίων (ταφή, 
εκταφή νεκρών) κατά τη διάρκεια μη εργασίμων ημερών 
και ωρών και για την κάλυψη των αναγκών που προ¬ 
κύπτουν από έκτακτες και απρόβλεπτες περιπτώσεις 
(μεταφορά νεκρών και οστών από άλλες περιοχές της 
χώρας, καθώς και από το εξωτερικό για ταφή στα κοι¬ 
μητήρια του Δήμου Δράμας), διότι στα κοιμητήρια του 
Δήμου Δράμας δεν υπάρχουν ψυγεία με αποτέλεσμα να 
πρέπει οι ταφές να διενεργούνται άμεσα. Επίσης, για την 
αντιμετώπιση έκτακτου χαρακτήρα βλαβών του δικτύου 
ύδρευσης εντός του χώρου των κοιμητηρίων, καθώς και 
την άμεση απομάκρυνση ξερών κλαδιών δέντρων που 
πέφτουν πάνω στους τάφους και που προκαλούν ζη¬ 
μία σε αυτούς κατόπιν έντονων καιρικών φαινομένων, 
αποτελώντας παράλληλα κίνδυνο για την ασφάλεια των 
πολιτών που κινούνται στο χώρο. 

• Όσον αφορά στη ΔΙΕΥΘΥΝΣΗ ΚΟΙΝΩΝΙΚΗΣ ΠΡΟΣ¬ 
ΤΑΣΙΑΣ, ΠΑΙΔΕΙΑΣ ΚΑΙ ΠΟΛΙΤΙΣΜΟΥ: Για τη διοργάνωση 
αθλητικών και πολιτιστικών εκδηλώσεων, στις οποίες 
συμμετέχουν εκατοντάδες δημότες και πραγματοποι¬ 
ούνται ως επί το πλείστον Σάββατα και Κυριακές. Οι 
υπάλληλοι απασχολούνται με την πραγματοποίηση της 
διοργάνωσης και προετοιμασίας εκδηλώσεων, την προε¬ 
τοιμασία των χώρων όπου γίνονται οι αγώνες, οργάνωση 
και διαχείριση συμμετοχών κ.λπ., αλλά και σε εποχιακές 
και απρόβλεπτες ανάγκες (διοργάνωση εκδηλώσεων 
π.χ. σε μνήμη αποβιωσάντων ή για φιλανθρωπικούς 
σκοπούς ή μαθητικούς αγώνες). 

• Όσον αφορά στη ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗ¬ 
ΡΕΣΙΩΝ: Για τη γραμματειακή υποστήριξη των πολιτι¬ 
κών οργάνων του Δήμου και την απασχόληση των δύο 
ληξιάρχων, εκτός ωραρίου τακτικής υπηρεσιακής λει¬ 
τουργίας. 

• Όσον αφορά στη ΔΙΕΥΘΥΝΣΗ ΔΗΜΟΤΙΚΗΣ ΑΣΤΥ¬ 
ΝΟΜΙΑΣ: Για την κάλυψη εποχικών και επειγουσών 
υπηρεσιακών αναγκών, οι οποίες προσδιορίζονται από 


τη λειτουργία των μεγάλων πολυήμερων πολιτιστικών 
εκδηλώσεων που διοργανώνονται στην πόλη της Δρά¬ 
μας (Ονειρούπολη, ΦεστιβάλΤαινιών Μικρού Μήκους, 
"Ελευθέρια", Όΐ'ΒίτίΒίςΒ, κ.λπ.), και λαμβάνουν χώρα κατά 
συγκεκριμένες χρονικές περιόδους κάθε έτος, συμπερι¬ 
λαμβανομένων Κυριακών και εξαιρέσιμων ημερών και 
νυχτερινών ωρών. Οι εν λόγω εκδηλώσεις προσελκύουν 
μεγάλο όγκο επισκεπτών και απαιτούν ειδική αντιμε¬ 
τώπιση των ιδιαίτερων συνθηκών που δημιουργούνται 
στην πόλη κατά τη διενέργειά τους (ενημέρωση οδη¬ 
γών εισερχόμενων οχημάτων για οργανωμένους χώρους 
στάθμευσης έξω από το Κέντρο της πόλης, έλεγχος πα¬ 
ράνομης στάθμευσης οχημάτων, διενέργεια πρόσθετων 
ελέγχων σε δρόμους ελεγχόμενης στάθμευσης και μη, 
διενέργεια πρόσθετων ελέγχων σε καταστήματα υγειο¬ 
νομικού ενδιαφέροντος, κ.λπ.). Επίσης, για την κάλυψη 
των αναγκών που δημιουργούνται κατά τη διάρκεια των 
θερινών μηνών για τη διενέργεια ελέγχων σε καταστή¬ 
ματα υγειονομικού ενδιαφέροντος, που λειτουργούν 
στην πόλη κατά τις νυχτερινές ώρες, καθώς και κατά τις 
Κυριακές και λοιπές εξαιρέσιμες ημέρες, αποφασίζουμε: 

Α) Καθιερώνουμε υπερωριακή εργασία (απογευματι¬ 
νή, νυχτερινή, Κυριακών και εξαιρέσιμων ημερών) προς 
συμπλήρωση της εβδομαδιαίας υποχρεωτικής αλλά και 
πέραν αυτής στο παρακάτω προσωπικό του Δήμου Δρά¬ 
μας, για την αντιμετώπιση αναγκών που θα προκύψουν 
εντός του έτους 2018, όπως αναφέρονται στο σκεπτικό 
της παρούσας, και ως εξής: 

• Πενήντα επτά (57) συνολικά υπαλλήλων τακτικών 
και ιδιωτικού δικαίου αορίστου χρόνου, (προϊσταμέ¬ 
νων, επιβλεπόντων εποπτών, επιστατών, οδηγών αυτο¬ 
κινήτων, εργατών), της Διεύθυνσης Καθαριότητας και 
Ανακύκλωσης, οι οποίοι θα εργάζονται εκ περιτροπής 
κατά τα Σαββατοκύριακα, τις εξαιρέσιμες ημέρες και τις 
νυκτερινές ώρες, προς συμπλήρωση της εβδομαδιαίας 
υποχρεωτικής αλλά και πέραν αυτής, εφόσον αυτό κα¬ 
ταστεί αναγκαίο. 

• Πέντε (5) συνολικά υπαλλήλων του Τμήματος Κοιμη¬ 
τηρίων της Διεύθυνσης Περιβάλλοντος και Πρασίνου, οι 
οποίοι θα εργάζονται εκ περιτροπής κατά τα Σαββατοκύ¬ 
ριακα και τις εξαιρέσιμες ημέρες, προς συμπλήρωση της 
εβδομαδιαίας υποχρεωτικής αλλά και πέραν αυτής μέχρι 
τη δύση του ηλίου, εφόσον αυτό καταστεί αναγκαίο. 

• Έξι (6) υπαλλήλων τακτικών και ιδιωτικού δικαίου 
αορίστου χρόνου (εργατών και τεχνιτών) των υπηρε¬ 
σιών του Τμήματος Παιδείας Διά Βίου Μάθησης και 
Πολιτισμού και ειδικότερα στον τομέα αθλητισμού της 
Διεύθυνσης Κοινωνικής Προστασίας, Παιδείας και Πολι¬ 
τισμού, οι οποίοι θα εργάζονται εκ περιτροπής κατά τα 
Σαββατοκύριακα, τις εξαιρέσιμες ημέρες και τις νυκτε¬ 
ρινές ώρες, προς συμπλήρωση της εβδομαδιαίας υπο¬ 
χρεωτικής αλλά και πέραν αυτής, εφόσον αυτό καταστεί 
αναγκαίο. 

• Δύο (2) υπαλλήλων που τηρούν τα πρακτικά των 
συνεδριάσεων του δημοτικού συμβουλίου και της Δη¬ 
μοτικής Κοινότητας Δράμας και δύο (2) ληξιάρχων (των 
Δημοτικών Ενοτήτων Δράμας και Σιδηρονέρου) για κα¬ 
θιέρωση απογευματινής υπερωριακής εργασίας. 

■ Δώδεκα (12) συνολικά δημοτικών αστυνόμων της 
Διεύθυνσης Δημοτικής Αστυνομίας, οι οποίοι θα εργά¬ 
ζονται εκ περιτροπής κατά τις Κυριακές, τις εξαιρέσιμες 
ημέρες και τις νυκτερινές ώρες, προς συμπλήρωση της 
εβδομαδιαίας υποχρεωτικής αλλά και πέραν αυτής, εφό¬ 
σον αυτό καταστεί αναγκαίο. 

Β) Τα όρια των ωρών απασχόλησης ανά υπάλληλο 
ορίζονται ως εξής: 

• Υπερωριακή απογευματινή εργασία, έως 120 ώρες 
ανά εξάμηνο και ανά υπάλληλο, χωρίς να υπάρχει η δυ¬ 
νατότητα αυξομείωσης μεταξύ των δύο (2) εξαμήνων 
μέσα στο έτος. 

• Νυχτερινή εργασία μέχρι ενενήντα έξι (96) ώρες ανά 
υπάλληλο και ανά εξάμηνο, χωρίς να υπάρχει η δυνατό¬ 
τητα αυξομείωσης μεταξύ των δύο (2) εξαμήνων μέσα 
στο έτος, για όλες τις υπηρεσίες πλην της Υπηρεσίας 
Καθαριότητας. 

■ Εργασία Κυριακών και εξαιρέσιμων ημερών μέχρι 
ενενήντα έξι (96) ώρες ανά υπάλληλο και ανά εξάμηνο, 
χωρίς να υπάρχει η δυνατότητα αυξομείωσης μεταξύ των 
δύο (2) εξαμήνων μέσα στο έτος, για όλες τις υπηρεσίες 
πλην της Υπηρεσίας Καθαριότητας. 

• Νυχτερινή εργασία μέχρι εκατόν ογδόντα (180) ώρες 
ανά υπάλληλο και ανά εξάμηνο, χωρίς να υπάρχει η δυ¬ 
νατότητα αυξομείωσης μεταξύ των δύο (2) εξαμήνων 
μέσα στο έτος, για την Υπηρεσία Καθαριότητας. 

■ Εργασία Κυριακών και εξαιρέσιμων ημερών μέχρι 
εκατόν ογδόντα (180) ώρες ανά υπάλληλο και ανά εξάμη¬ 
νο, χωρίς να υπάρχει η δυνατότητα αυξομείωσης μεταξύ 
των δύο (2) εξαμήνων μέσα στο έτος, για την Υπηρεσία 
Καθαριότητας. 

•Τα παραπάνω αναφερόμενα όρια αριθμού υπαλλή¬ 
λων και ωρών απασχόλησης είναι τα ανώτερα επιτρεπό¬ 
μενα και δύνανται να πραγματοποιηθούν μόνον εφόσον 
το επιβάλουν οι ανάγκες της Υπηρεσίας. Επιτρέπεται η 
εναλλάξ απασχόληση των υπαλλήλων, με την προϋπό¬ 
θεση ότι δε θα γίνει υπέρβαση του ανώτατου αριθμού 
ωρών ανά υπάλληλο, καθώς και του ανώτατου αριθμού 
υπαλλήλων. 

Γ) Η αμοιβή του προσωπικού για την απασχόλησή του 
κατά τις νυχτερινές ώρες, τις Κυριακές και τις εξαιρέσιμες 
ημέρες αργίας, θα είναι κάθε φορά η προβλεπόμενη από 
την ισχύουσα νομοθεσία, ενώ για την απασχόληση του 
προσωπικού κατά την η μέρα της ανάπαυσης (Σάββατο) 
δεν θα καταβάλλεται αμοιβή και θα χορηγείται ως ημέρα 
ανάπαυσης άλλη εργάσιμη ημέρα εντός της προσεχούς 
εβδομάδας καθοριζόμενη απάτην υπηρεσία. 

Δ) Για την καταβολή των ανωτέρω σχετικών αποζημιώ¬ 
σεων, προκαλείται δαπάνη ύψους 46.000,00 € σε βάρος 
του προϋπολογισμού οικονομικού έτους 2018 που θα 
βαρύνει τους ΚΑ: 10.6012.01, 10.6022.01, 15.6012.01, 
15.6022.01, 20.6012.01, 20.6022.01, 45.6012.01 και 
50.6012.01 (σχετική βεβαίωση οικονομικής υπηρεσίας 
υπ' αριθμ. 55850 /21 -12-2017) 

Η παρούσα απόφαση να αναρτηθεί στο διαδίκτυο 
(ΔΙΑΥΓΕΙΑ) και περίληψη αυτής να δημοσιευθεί σε μία 
ημερήσια ή εβδομαδιαία τοπική εφημερίδα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 21 Δεκεμβρίου 2017 
Ο Δήμαρχος 

ΧΡΙΣΤΟΔΟΥΛΟΣ ΜΑΜΣΑΚΟΣ 


Αριθμ. 36576 _ (2) 

Καθιέρωση υπερωριακής απασχόλησης των 
υπαλλήλων του Δήμου Χαϊδαρίου για το έτος 
2018. 

Ο ΔΗΜΑΡΧΟΣ ΧΑΪΔΑΡΙΟΥ 

Έχοντας υπόψη: 

1. Τις διατάξεις της παρ.1 του άρθρου 58 του 
ν. 3852/2010. 

2. Τις διατάξεις των άρθρων 36, των παρ.2 και 3 του 
άρθρου 48, του άρθρου 171 και 176 του ν. 3584/2007. 

3. Τις διατάξεις του άρθρου 20 του ν. 4354/2015. 

4. Τον αριθμό των υπηρετούντων υπαλλήλων στο 
Δήμο Χαϊδαρίου. 

5. Τις εποχικές ή έκτακτες ανάγκες που δημιουργού- 
νται για την αντιμετώπιση των οποίων επιβάλλεται η 
απασχόληση του προσωπικού πέραν του κανονικού 
ωραρίου εργασίας ως κατωτέρω: 

α. Οι υπάλληλοι της Δ/νσης Προστασίας και ελέγχου 
περιβάλλοντος απασχολούνται πέραν του ωραρίου για 
την αντιμετώπιση έκτακτων καιρικών φαινομένων, για 
εποχικές εργασίες οι οποίες δεν μπορούν να ολοκλη¬ 
ρωθούν εντός ωραρίου, τον καθαρισμό της πόλης από 
την λειτουργία έξι (6) λαϊκών αγορών κ.λπ. 

β. Οι υπάλληλοι της Δ/νση Κοινωνικής Μέριμνας και 
Αλληλεγγύης απασχολούνται πέραν του ωραρίου για την 
αντιμετώπιση έκτακτων προβλημάτων ευπαθών κοινω¬ 
νικών ομάδων, οργάνωση δράσεων εθελοντισμού, το¬ 
πικών δικτύων κοινωνικής αλληλεγγύης, την εφαρμογή 
μέτρων για την προστασία της δημόσιας υγείας, υλοποιεί 
προγράμματα Κοινωνικής Πρόνοιας που στοχεύουν στην 
στήριξη των οικονομικά αδύναμων πολιτών (σίτιση, κοι¬ 
νωνική προστασία), συμμετέχει σε δράσεις που έχουν 
σκοπό την υποστήριξη της παιδικής, βρεφικής και της 
τρίτης ηλικίας, αναπτύσσει τον εθελοντισμό κ.λπ. 

γ. Οι υπάλληλοι της Διεύθυνσης Νεολαίας, Αθλητικών 
και Πολιτιστικών Υπηρεσιών απασχολούνται πέραν του 
ωραρίου για την λειτουργία πολιτιστικών κέντρων και 
αθλητικών εγκαταστάσεων, την οργάνωση και παρουσί¬ 
αση εκδηλώσεων και αθλητικών δραστηριοτήτων, κ.λπ. 

δ. Οι υπάλληλοι της ΔιεύθυνσηςΤεχνικών Υπηρεσιών 
απασχολούνται πέραν του ωραρίου για την εφαρμογή 
του πολεοδομικού σχεδιασμού, την προστασία και ανα¬ 
βάθμιση του τοπικού αρχιτεκτονικού και πολιτιστικού 
περιβάλλοντος, τη μελέτη εκτέλεση και συντήρηση των 
κάθε είδους τεχνικών έργων του Δήμου τα έργα συντή¬ 
ρησης και βελτίωσης του οδικού δικτύου, τα έργα συντή¬ 
ρησης των αγωγών όμβριων υδάτων, τη συντήρηση των 
εγκαταστάσεων όλων των σχολικών κτιρίων, όλων των 

Δημοτικών κτιρίων, των αθλητικών εγκαταστάσεων κ.λπ. 

ε. Οι υπάλληλοι των υπηρεσιών φύλαξης κτιριακών 
υποδομών (Δημαρχείου, όλων των αθλητικών εγκα¬ 
ταστάσεων, κτιρίων Πολιτισμού, Σχολικών κτιρίων και 
εγκαταστάσεων, γκαράζ κ.λπ.) απασχολούνται και πέραν 
του ωραρίου. 

στ. Οι υπάλληλοι της Διεύθυνσης Ανθρώπινου Δυνα¬ 
μικού και Διοικητικών Υπηρεσιών και της Διεύθυνσης 
Οικονομικών Υπηρεσιών και Ανάπτυξης, του Ληξιαρ¬ 
χείου, του Τμήματος Πολιτικών οργάνων καθώς και οι 
υπάλληλοι της Δ/νσης Στρατηγικού Σχεδιασμού Η.Δ και 
Δικτύων, απασχολούνται για κάλυψη εκτάκτων αναγκών 
και πέραν του ωραρίου. 

12. Οτι για την δαπάνη που θα προκύψει από την ως 
άνω απασχόληση ανεγράφη στον προϋπολογισμό το 
ποσό των (140.400,00) ευρώ πλέον εργοδοτικής εισφο¬ 
ράς και θα βαρύνει τον προϋπολογισμό του Δήμου οικ. 
έτους 2018 που ψηφίστηκε με την υπ'αρ. 314/2017 από¬ 
φαση του Δημοτικού Συμβουλίου, δίχως να είναι απα¬ 
ραίτητη και αναγκαία η εξάντληση του ορίου υπερωρι- 
ακής απασχόλησης ανά μήνα και θα βαρύνει τους Κ.Α.: 
10.6012, 10.6022, 15.6012, 15.6022, 20.6012, 20.6022, 
20.6042, 30.6012, 30.6022, 35.6012, 35.6022, 70.6012, 
70.6022 του προϋπολογισμού μισθοδοσίας του Δήμου, 
αποφασίζουμε: 

Καθιερώνουμε την υπερωριακή απασχόληση των 
υπαλλήλων του Δήμου για το έτος 2018 και συγκεκρι¬ 


μένα για τετρακόσιους δέκα τέσσερις (414) υπαλλήλους 
διαφόρων ειδικοτήτων ως ανωτέρω αναφερομένων στο 
εισηγητικό υπηρεσιών, για εργασία μη εξαιρέσιμων ημε¬ 
ρών και αργιών, μετά το πέρας του ωραρίου και μέχρι τις 
22:00, έως 31/12/2018. 

Οι κατά τα ως άνω ώρες απογευματινής υπερωριακής 
εργασίας δεν μπορεί να υπερβαίνουν τις εκατόν είκοσι 
(120) ανά υπάλληλο κατά το πρώτο εξάμηνο κάθε έτους 
και άλλες εκατόν είκοσι (120) κατά το δεύτερο εξάμηνο. 

Υπεύθυνοι για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζονται οι προϊστάμενοι των τμημάτων και 
των διευθύνσεων των υπηρεσιών, οι οποίοι θα βεβαιώ¬ 
νουν ενυπόγραφα την εκτέλεση υπερωριακής εργασίας. 

Η βεβαίωση αυτή αποτελεί προϋπόθεση για την κα¬ 
ταβολή της υπερωριακής αποζημίωσης. 

Η κατανομή των ωρών υπερωριακής απασχόλησης 
του προσωπικού θα γίνεται κάθε φορά ανάλογα με τις 
ανάγκες των υπηρεσιών. 

Η απόφαση αυτή ισχύει μέχρι και 31/12/2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαϊδάρι, 20 Δεκεμβρίου 2017 
Ο Δήμαρχος 
ΜΙΧΑΛΗΣΣΕΛΕΚΟΣ 

